6.  โครงการดำเนินการในอนาคต

6.1 ท่าอากาศยานสุวรรณภูมิ

6.1.1 ท่าอากาศยานสุวรรณภูมิในปัจจุบัน
เป็นการก่อสร้างตามแผนพัฒนาท่าอากาศยานสุวรรณภูมิระยะที่ 1 ประกอบด้วยอาคารผู้โดยสารหลัก
(North Main Terminal Building) ซึ่งสามารถรองรับผู้โดยสารได้รวม 45 ล้านคน
เป็นผู้โดยสารระหว่างประเทศ 33 ล้านคน/ปี และผู้โดยสารภายในประเทศ 12 ล้านคน/ปี
โดยมีทางวิ่ง 2 เส้น รองรับเที่ยวบินได้ 76 เที่ยวบิน/ ชั่วโมง มีหลุมจอดอากาศยาน จำนวน 124
หลุมจอด ซึ่งได้เปิดให้บริการแล้วเมื่อวันที่ 28 กันยายน 2549

6.1.2 แผนพัฒนาท่าอากาศยานสุวรรณภูมิ ระยะที่ 2 เพื่อรองรับปริมาณผู้โดยสาร 54 ล้านคน/ปี
ซึ่งกำหนดงานก่อสร้างหลัก ดังนี้

-   งานก่อสร้างอาคารเทียบเครื่องบินรอง หลังที่ 1

-   งานก่อสร้างทางวิ่งเส้นที่ 3 ด้านตะวันตก และลานจอดอากาศยาน

-   งานขยายอุโมงค์ด้านทิศใต้

-   งาน APM (Automated People Mover)

-   งานสิ่งอำนวยความสะดวก

แต่เนื่องจากการก่อสร้างระยะที่ 1 ล่าช้ากว่าแผนที่กำหนดไว้ กล่าวคือ เปิดให้บริการเมื่อวันที่ 28
กันยายน 2549 โดยปริมาณการจราจรเชิงพาณิชย์ส่วนใหญ่ย้ายไปให้บริการ ณ
ท่าอากาศยานสุวรรณภูมิ แต่เนื่องจากปริมาณการจราจรทางอากาศเติบโตอย่างรวดเร็วและต่อเนื่อง
ทำให้ท่าอากาศยานสุวรรณภูมิใกล้เต็มขีดความสามารถ
ประกอบกับการให้บริการของสายการบินราคาประหยัด
ทำให้ส่งผลกระทบต่อระดับการให้บริการของท่าอากาศยานสุวรรณภูมิ

รัฐบาลจึงมีนโยบายแบ่งปริมาณจราจรทางอากาศบางส่วนกลับมาให้บริการ ณ
ท่าอากาศยานดอนเมือง ตั้งแต่วันที่ 25 มีนาคม 2550 ปัจจุบันกรุงเทพมหานครจึงมีท่าอากาศยาน 2
แห่งให้บริการจราจรทางอากาศควบคู่กันไป (Dual Airport Concept) ดังนั้น ทอท.
จึงต้องพิจารณาถึงบทบาทในอนาคตของท่าอากาศยานทั้งสองในการรองรับปริมาณการจราจรทางอากาศในมหานครเดียวกัน
รวมถึงแผนการพัฒนาระยะต่าง ๆ
เพื่อขยายขีดความสามารถของท่าอากาศยานให้สอดคล้องกับปริมาณการจราจรทางอากาศที่แต่ละท่าอากาศยานต้องรองรับต่อไป

เมื่อพิจารณาแผนแม่บทการพัฒนาท่าอากาศยานสุวรรณภูมิที่ได้จัดทำขึ้นตั้งแต่ปี พ.ศ.2536
และแผนแม่บทท่าอากาศยานดอนเมืองที่ได้จัดทำไว้ก่อนหน้าแผนแม่บทการพัฒนาท่าอากาศยานสุวรรณภูมิหลายปี
ทอท.จึงกำหนดให้มีการ ทบทวนแผนแม่บทการพัฒนาท่าอากาศยานทั้งสองแห่งควบคู่กันไป
เนื่องจากทั้งสองท่าอากาศยานต่างให้บริการปริมาณการจราจรทางอากาศในมหานครเดียวกัน
ทอท.จึงได้ลงนามใน Management Service Agreement (MSA) เลขที่ THA/06/801
ว่าจ้างผู้เชี่ยวชาญ ICAO
เพื่อทำการศึกษาทบทวนแผนแม่บทการพัฒนาท่าอากาศยานสุวรรณภูมิและท่าอากาศยานดอนเมือง
ระยะเวลาดำเนินการศึกษา 9 เดือน คาดว่าจะเริ่มดำเนินการศึกษาได้ในเดือนมกราคม 2551

6.2 ท่าอากาศยานเชียงใหม่

ตามโครงการพัฒนาท่าอากาศยานเชียงใหม่สู่ความเป็นศูนย์กลางการบินในภูมิภาค มีงานหลัก ๆ ที่
ทอท. ได้ดำเนินการระหว่างปีงบประมาณ 2549 - 2552 ดังนี้

งานที่ดำเนินการแล้วเสร็จในปี 2548 - 2549 และเปิดให้บริการแล้ว ประกอบด้วย

-   งานขยายลานจอดอากาศยานด้านทิศใต้

-   งานขยายอาคารคลังสินค้า

-   งานขยายลานจอดรถยนต์

-   งานก่อสร้างอาคารผู้โดยสารระหว่างประเทศใหม่ (เปิดให้บริการเมื่อ 16 ต.ค.49)

-   งานปรับปรุงขยายทางขับและลานจอดอากาศยาน

-   งานก่อสร้างขยายความยาวทางวิ่งด้านเหนือภายในเขตกองทัพอากาศ

งานที่ดำเนินการระหว่างปีงบประมาณ 2550 – 2551 และคาดว่าจะแล้วเสร็จในปีงบประมาณ
2551 ประกอบด้วย

-   งานก่อสร้างระบบเติมน้ำมันอากาศยานทางท่อ

-   งานก่อสร้าง Rapid Exit Taxiway

งานที่จะดำเนินการในปีงบประมาณ 2551 – 2552 ได้แก่

-   งานปรับปรุงอาคารผู้โดยสารเดิมเป็นอาคารผู้โดยสารภายในประเทศ

-   งานปรับปรุงสภาพอาคารผู้โดยสารและสิ่งอำนวยความสะดวก

-   งานปรับปรุงก่อสร้างห้อง VVIP

6.3 ท่าอากาศยานภูเก็ต

6.3.1 ตามโครงการพัฒนาท่าอากาศยานภูเก็ตสู่ความเป็นศูนย์กลางการบินในภูมิภาค มีงานหลัก ๆ
ที่ ทอท.ได้ดำเนินการ แล้วเสร็จจนถึงเดือนกันยายน 2549 ดังนี้

-   งานปรับปรุงขยายอาคารคลังสินค้า

-   งานขยายลานจอดอากาศยานด้านทิศใต้

งานที่ดำเนินการแล้วเสร็จในปีงบประมาณ 2550 มีดังนี้

-   งานขยายห้องผู้โดยสารระหว่างประเทศ ระยะที่ 1

-   งานขยายห้องผู้โดยสารระหว่างประเทศ ระยะที่ 2

6.3.2 แผนพัฒนาท่าอากาศยานภูเก็ต ระยะที่ 2 (ปีงบประมาณ 2551-2553) ประกอบด้วย

-   งานปรับปรุงขยายอาคารผู้โดยสาร

-   งานขยายลานจอดรถยนต์

-   งานขยายลานจอดอากาศยานและทางขับด้านทิศตะวันตก

-   งานปรับปรุงอาคารอเนกประสงค์

6.4 ท่าอากาศยานเชียงราย

งานที่จะดำเนินการในปีงบประมาณ 2550 – 2551 ได้แก่

-   งานก่อสร้างลานจอดอากาศยาน

-   งานปรับปรุงผิวทางวิ่ง-ทางขับ